Държавен вестник, бр. 60, 2019 г., стр. 35

БРОЙ  60	
Д Ъ Р Ж А В Е Н  В Е С Т Н И К 	
СТР.  35  
административен орган се допуска въз основа 
на писмено разпореждане на председателя 
на съда.
(2) На мястото на изваденото от архива 
дело съдебният архивар поставя картон със 
забележка за местонахождението му, като 
прави съответното отбелязване в действащата 
деловодно-информационна система на съда.
(3) Извадените от архива дела и материали 
се завеждат в специална книга от архиваря, 
който следи за връщането им.
Чл. 47. Предадените в архива документи 
се пазят, както следва:
1. свършените дела и други книжа – 10 
години;
2. срочните книги, докладните книги и 
книгите за веществени доказателства – 25 
години;
3. азбучните указатели и описните книги 
– 100 години.
Чл. 48. (1) След изтичане на сроковете по 
чл. 47 се извършва експертиза на ценността 
на архивните материали от комисия, назна-
чена със заповед на председателя на съда, 
която определя подлежащите на унищожаване 
документи. Ценните документи, определени 
за постоянно съхраняване от комисията, се 
предават в Централния държавен архив.
(2) Комисията извършва експертиза на цен-
ността на архивните документи всяка кален-
дарна година до края на първото тримесечие.
(3) При извършването на експертизата ко-
мисията работи под надзора и според указани-
ята на председателя на съда при спазване на 
специалните нормативни актове в тази област 
и инструкциите на органите за управление 
на Държавния архивен фонд.
Чл. 49. От подлежащите на унищожава-
не дела се изваждат, подреждат и описват в 
отделна книга по поредността на архивните 
номера следните документи: иницииращият 
документ, оспореният административен акт, 
протоколите от съдебните заседания и пос-
тановените съдебни актове.
Чл. 50. (1) Комисията съставя акт за 
унищожаване на неценни документи, който 
се утвърждава от председателя на съда и се 
изготвя в два екземпляра, като съдържа опис 
на подлежащите на унищожаване материали. 
Единият екземпляр от описа се изпраща на 
Централния държавен архив за одобрение, а 
другият остава в архива на съда.
(2) Материалите се унищожават, след като 
заключението на комисията бъде утвърдено 
от председателя на съда и съгласувано с Цен-
тралния държавен архив.
(3) При унищожаване на материалите се 
съблюдават правилата за запазването на дър-
жавната, търговската или друга тайна.
(4) Унищожаването на делата се отбелязва 
в деловодно-информационната система на 
съда съобразно предвидената функционалност.
Г л а в а  т р е т а
ДЕЛОВОДНИ КНИГИ
Чл. 51. (1) Във ВАС се водят следните 
деловодни книги:
1. азбучен указател;
2. описна книга;
3. срочна книга за откритите и срочна 
книга за закритите съдебни заседания;
4. докладна книга;
5. описна книга за административнонака-
зателните преписки;
6. описна книга на делата, образувани по 
искания за определяне на срок при бавност;
7. описна книга на делата, образувани пред 
смесени състави;
8. срочна книга на делата, образувани пред 
смесени състави;
9. описна книга на тълкувателните дела 
на ВАС;
10. срочна книга на тълкувателните дела 
на ВАС за открити заседания;
11. описна книга на тълкувателните дела 
на ВАС за закрити заседания;
12. описна книга на тълкувателните дела 
на ВАС и ВКС;
13. срочна книга на тълкувателните дела 
на ВАС и ВКС;
14. книга за веществените доказателства.
(2) Книгите по ал. 1 се водят на хартиен 
носител, а където е възможно – и на елек-
тронен носител.
(3) Всяко от деловодствата на петчленните 
състави на двете колегии и деловодствата на 
отделенията води отделни книги по ал. 1, 
т. 1 – 4.
(4) Секретарите, разпределени към предсе-
дателите на отделенията, водят описна книга 
за административнонаказателните преписки.
(5) Деловодствата на петчленните състави 
към двете колегии водят обща описна книга на 
делата, образувани по искания за определяне 
на срок при бавност.
(6) Секретарите на колегии водят обща 
описна и срочна книга на делата, образувани 
пред смесени състави.
(7) Административният секретар води опис­
ните и срочните книги на тълкувателните дела.
(8) Съдебните деловодители – регистра-
тори, водят обща книга за веществените 
доказателства.
(9) За всяка календарна година се водят 
отделни деловодни книги.
Чл. 52. (1) Азбучният указател е подреден 
по азбучен ред по имената на подателите на 
жалби, протести, касационни жалби, касацион-
ни протести, частни жалби, частни протести, 
искания за отмяна, молби за определяне на 
срок при бавност, молби за налагане на санк-
ции по АПК или други документи и книжа.